Георги Струмски
Зимна въртележка

chitanka.info

Първи весел сняг, здравей.

Цялата земя навей.

Разпростри се, бял и чист,

като неизписан лист.

Подир тебе с рой цветя

ще се втурне Пролетта.

Лятото ще лее пот.

Есента ще сбира плод

от полето натежало.

И отново

отначало

Зима ще се залюлей.

— Първи весел сняг, здравей…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.